
Pierfrancesco Maran, Lídia Pereira, Heléne Fritzon, Marie-Luce Brasier-Clain, Emma Wiesner, Pär Holmgren, Lynn Boylan
u ime Odbora za okoliš, klimu i sigurnost hrane

Predmet:	Konferencija UN-a o klimatskim promjenama 2026. u Antaliji u Turskoj (COP 31)
Uzimajući u obzir ishode Konferencije UN-a o klimatskim promjenama (COP30) 2025. i rezoluciju Europskog parlamenta o konferenciji COP30, a posebno u njoj izrečen poziv na veću predanost napuštanju fosilnih goriva i na donošenje konkretnih planova za postupno ukidanje subvencija za fosilna goriva, koje mjere Vijeće poduzima kako bi osiguralo da se na konferenciji COP31 u Antaliji ostvari znatan napredak, posebno u pogledu:
1.	osiguravanja da sve stranke prije konferencije COP31 podnesu i obvežu se na ambiciozne i ažurirane nacionalno utvrđene doprinose u skladu s Pariškim sporazumom, uzimajući u obzir ishode prvog globalnog pregleda stanja;
2.	podupiranja i poticanja globalnih partnera da daju pravedne doprinose financiranju borbe protiv klimatskih promjena, jačanju zajedničkog djelovanja za ublažavanje klimatskih promjena i operacionalizaciji čvrstog okvira za prilagodbu klimatskim promjenama odgovarajućim i predvidljivim financijskim sredstvima;
3.	ubrzavanja provedbe konsenzusa postignutog u Ujedinjenim Arapskim Emiratima o postupnom ukidanju fosilnih goriva, posebno u kontekstu aktualne naftne i plinske krize uzrokovane sukobom u Iranu, te koje mjere predviđa kako bi se ublažio učinak te krize na troškove života najranjivijih kućanstava?

